Epifanius (Dumenko)

Epifanius (ukraina keeles Епіфаній; kodanikunimega Сергій Петрович Думенко Sergi Petrovõtš Dumenko; sündinud 3. veebruaril 1979 Vovkoves) on Ukraina Õigeusu Kiriku eestseisja tiitliga Kiievi ja kogu Ukraina metropoliit.

Elu ja haridus
Ta sündis aastal 1979 Vovkoves Ivanivka rajoonis Odessa oblastis. Tema lapsepõlv ja kooliaastad möödusid Stara Žadovas Storožinetski rajoonis Tšernivtsi oblastis. 1996. astus ta Kiievi Vaimulikku Seminari, mille lõpetas 1999. aastal ning asus samal aastal õppima Kiievi Vaimulikku Akadeemiasse, mille lõpetas 2003. aastal. 2006-2007 õppis ta Ateena Rahvusliku Ülikooli filosoofiateaduskonnas.METROPOLITAN EPIFANIY (DUMENKO) BECOMES PRIMATE OF ONE LOCAL ORTHODOX CHURCH OF UKRAINE - RISU, 15.12.2018

Teenistus vaimulikuna
 Kiievi Patriarhaadi Ukraina Õigeusu Kirikus 
Ta teenis vaimulikuna Kiievi Patriarhaadi Ukraina Õigeusu Kirikus. 13. detsembril 2017. aastal andis KPUÕK Püha Sinod talle Perejaslavi ja Bila Tserkva metropoliidi tiitli.

 Ukraina Õigeusu Kirikus 
15. detsembril 2018 valiti ta Ukraina õigeusu kirikute ühendkogul asutatud Ukraina Õigeusu Kiriku eestseisjaks tiitliga Kiievi ja kogu Ukraina metropoliit. Kuigi UÕK asutati metropooliana, mitte patriarhaadinaOlszański, T. A. Historic unification of Ukrainian Orthodox Church – Centre for Eastern Studies (OSW), 2018, siis avaldas Epifanius 2019. aasta jaanuaris lootust, et UÕK saavutab patriarhaadi staatuse, kui on suudetud ületada Ukraina õigeusklike seas valitsev lõhestatus ja vastuolud.Epiphanius: When the time comes, we will receive the status of a Patriarchate - Rofea News, 24.01.2019 (26.02.2019) Epifaniuse intronisatsioon (ametisse seadmine) toimus 3. veebruaril 2019. aastal Kiievi Püha Sofia peakirikus.Предстоятеля ПЦУ Епифания интронизировали – UNIAN, 03.02.2019 (26.02.2019) Ta asus 2019. aasta veebruaris ise juhtima UÕK välissuhete osakonda, kuid nimetas 6. märtsil 2019 enda asetäitjateks Rivne ja Ostrogi ülempiiskopi Hilarioni ning Tšernigivi ja Nižõni ülempiiskopi Eustratiuse.Митрополит Епіфаній призначив заступників голови УЗЦЗ - Єдина помісна Українська Православна Церква, 06.03.2019 (10.03.2019) Juhtis 7. jaanuaril 2023 esimest korda Kiievi koobaskloostris jumalateenistust.Макс Требухов, Юрій Корогодський. ПЦУ провела різдвяне богослужіння у Києво-Печерській Лаврі - Lb.ua, 07.01.2023 (vaadatud: 07.01.2023)

 Vaated 
 Väärikuse revolutsioon 
2019. aasta veebruaris märkis ta Püha Miikaeli Kuldsete Kuplitega kloostris toimunud Euromaidani ja 2014. aasta Ukraina revolutsiooni sündmuste käigus hukkunud Taevase sadakonna mälestusjumalateenistusel, et tänu nende ohvrimeelsusele on olemas avatud piir Euroopa Liiduga ja autokefaalne Ukraina Õigeusu Kirik.GLOBAL CHANGES INITIATED IN UKRAINE BY HEAVENLY HUNDRED’S HEROES, PRIMATE OF THE OCU SAID- RISU, 20.02.2019 (vaadatud 17.03.2019) 20. märtsil 2019. aastal rõhutas ta, et tänu 2014. aasta veebruaris toimunud väärikuse revolutsioonile sai Ukraina Õigeusu Kirik autokefaaliat kinnitava tomose.THANKS TO REVOLUTION OF DIGNITY, UKRAINE RECEIVED TOMOS OF AUTOCEPHALY, PRIMATE OF THE OCU SAYS - RISU, 20.03.2019 (vaadatud 30.03.2019)

 Suhted teiste kirikutega 
Ta arvas 2019. aasta märtsi alguses, et kui üks õigeusu kogudus lõheneb UÕK ja Moskva Patriarhaadi Ukraina Õigeusu Kiriku pooldajate vahel, siis ei välista ta kirikuhoone ühiskasutust.EPIFANIY: OCU READY FOR COMMON USE OF CHURCHES BY PARISHES OF TWO CHURCHES - RISU, 01.03.2019 (vaadatud 17.03.2019) 2019. aasta mais antud intervjuus ütles ta, et UÕK ühinemine uniaatidega ei ole välistatud, kuid selleks on vaja pidada dialoogi.Глава ПЦУ Епифаний заявил о возможности объединения с католиками - Liga.net 12.05.2019 (vaadatud 12.05.2019)

 Suhted riigiga 
Enne 2019. aasta Ukraina presidendivalimiste teist vooru kutsus ta Ukraina elanikke suuremale ühtsusele, sest ühtsuse puudumise tõttu on agressoril lihtsam saada Ukraina endale.Epiphanius: Aggressor will have opportunity to seize Ukraine if we are divided - UKRINFORM, 15.04.2019 (vaadatud 15.04.2019) Keeldus osalemast Volodõmõr Zelenskõi eestvedamisel salvestatud Ukraina usujuhtide pöördumises Donbassi ja Krimmi elanike poole, mis avaldati 13. mail 2019, sest selles osales ka UÕK aupatriarh Filaret, mis tekitas tema arvates valearusaama sellest, kes on UÕK eestseisja. Videopöördumises osalesid veel MPUÕK metropoliit Onufrius (Berezovskõi), Ukraina Kreekakatoliku Kiriku eestseisja Svjatoslav (Ševtšuk), moslemite ja juudi kogukondade esindajad.СМИ узнали об отказе Епифания принять участие в видеообращении Зеленского - Nv.ua, 13.05.2019 (vaadatud: 13.05.2019)

 Vaata ka 
Ukraina Õigeusu Kiriku piiskop

Viited

Välislingid

 У Епифания вдвое больше симпатиков, чем у Филарета - опрос КМИС - Liga Novosti, 22.05.2019
 ПЦУ готовятся признать еще четыре церкви - Епифаний - Korrespondent.net, 07.01.2020

Kategooria:Ukraina Õigeusu Kiriku metropoliidid
Kategooria:Ukraina õigeusu piiskopid
Kategooria:Ukraina õigeusu vaimulikud
Kategooria:Sündinud 1979